KIRJALLINEN KYSYMYS E-0212/01 esittäjä(t): Catherine Stihler (PSE) komissiolle. Yhteinen kalastuspolitiikka ja monenväliset ympäristösopimukset.



Virallinen lehti nro 235 E , 21/08/2001 s. 0140 - 0141



KIRJALLINEN KYSYMYS E-0212/01 esittäjä(t): Catherine Stihler (PSE) komissiolle (2. helmikuuta 2001) Aihe: Yhteinen kalastuspolitiikka ja monenväliset ympäristösopimukset Yhteisö on tehnyt monia kansainvälisiä ja yhteisön laajuisia ympäristösitoumuksia, kuten biologista monimuotoisuutta koskeva yleissopimus, Amsterdamin sopimus, luontotyyppidirektiivi ja kalakantoja koskeva YK:n sopimus. Kuinka komissio aikoo varmistaa, että nämä sitoumukset sisällytetään yhteiseen kalastuspolitiikkaan vuoden 2002 jälkeen? Franz Fischlerin komission puolesta antama yhteinen vastaus kirjallisiin kysymyksiin E-0172/01 ja E-0212/01 (12. maaliskuuta 2001) Arvoisan parlamentin jäsenen mainitsemia sitoumuksia ollaan jo asteittain sisällyttämässä nykyiseen yhteiseen kalastuspolitiikkaan. Kysymyksessä ensiksi mainittujen kahden kohdan suhteen komissio haluaa ennen kaikkea kiinnittää arvoisan parlamentin jäsenen huomiota joihinkin vähän aikaa sitten julkaistuihin tai lähiaikoina julkaistaviin poliittisiin asiakirjoihin, joissa kuvataan kyseisten sitoumusten täytäntöönpanoon liittyviä käytännön menettelyjä, kuten: - tiedonanto biologista monimuotoisuutta koskevasta strategiasta(1), jota seuraavat alakohtaiset biologista monimuotoisuutta koskevat ohjelmat, kalastusala mukaan lukien (odotettavissa maaliskuussa 2001), - tiedonanto kalavarojen hoidosta ja meriympäristön luonnonsuojelusta(2), jota seuraa tiedonanto ympäristönsuojeluvaatimusten sisällyttämistä yhteiseen kalastuspolitiikkaan koskevaan strategiaan kuuluvista osista (odotettavissa maaliskuuhun 2001 mennessä). Lisäksi komissio käyttää luontotyyppidirektiivin(3) osalta kaikki käytettävissään olevat keinot, rahoitukselliset keinot mukaan lukien, varmistaakseen sen täydellisen soveltamisen meriympäristössä. Myös komission ehdotuksen kuudenneksi ympäristöä koskevaksi toimintaohjelmaksi(4) 5 artiklan 5 kohta sisältää ehdotuksen edistetään ympäristönäkökohtien sisällyttämistä yhteiseen kalastuspolitiikkaan sen tarkastamisen yhteydessä vuonna 2002 ja 7 kohta sisältää ehdotuksen laaditaan meriympäristön suojelua koskeva teemakohtainen strategia. Asiaa koskevien kansainvälisten ja yhteisön antamien ympäristöä koskevien sitoumusten täytäntöönpano kuuluu tärkeisiin tässä yhteydessä käsiteltäviin aiheisiin. Vaikka yhteisö ei ole vielä ratifioinut Yhdistyneiden Kansakuntien sopimusta risteytyvistä kalalajeista ja paljon vaeltavista kalakannoista, komissio ottaa jo yhteisön lainsäädäntöä koskevissa ehdotuksissaan huomioon YK:n sopimuksen mukaiset periaatteet. Lisäksi komissio ehdottaa myös kalastusalan alueellisten järjestöjen hyväksymien edellä mainitun sopimuksen mukaisten hoitotoimenpiteiden toteuttamista. Komission tarkoituksena on jatkaa tätä prosessia aiempaa tehokkaammin lujitetun yhteisen kalastuspolitiikan puitteissa. Komissio pyrkii siihen, että yhteisen kalastuspolitiikan tulevassa uudistuksessa otetaan täysin huomioon tarve hoitaa kalavaroihin ja ympäristönsuojeluun liittyviä asioita entistä tehokkaammin. (1) KOM(98) 42. (2) KOM(1999) 363. (3) Direktiivi 92/43/ETY, EYVL L 206, 22.7.1992. (4) KOM(2001) 31 lopullinen.